stanford-oval/wikipedia huggingface dataset:
מונדיאל 2010
שלב הבתים > בית ג'

נבחרת אנגליה סיימה בתיקו את שני משחקיה הראשונים בבית, מול ארצות הברית ואלג'יריה, והייתה על סף הדחה מהטורניר במשחק השלישי, אך ניצחון על סלובניה הבטיח את עלייתה לשמינית הגמר. במשחק המקביל התמודדו נבחרות ארצות הברית ואלג'יריה, כאשר תוצאת תיקו הייתה מביאה לעלייתן של נבחרות אנגליה וסלובניה לשלב הבא. שחקן ארצות הברית לנדון דונובן כבש בתוספת הזמן את שער הניצחון לזכות נבחרתו, והביא לעלייתה לשלב הבא. ארצות הברית סיימה את הבית במקום הראשון, עם מספר נקודות והפרש שערים זהה לאלו של אנגליה, אך עם שני שערי זכות יותר. במשחק בין ארצות הברית לסלובניה שער חוקי בהחלט של פרדי אדו מארצות הברית נפסל בטענת עבירה, דבר שגזל ניצחון מהאמריקאים, שסיימו את המשחק בתיקו 2–2, לאחר שהיו בפיגור של 0–2.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ארצות הברית | 5 | 3 | 1 | 2 | 0 | 4 | 3 | 1 |
|  אנגליה | 5 | 3 | 1 | 2 | 0 | 2 | 1 | 1 |
|  סלובניה | 4 | 3 | 1 | 1 | 1 | 3 | 3 | 0 |
|  אלג'יריה | 1 | 3 | 0 | 1 | 2 | 0 | 2 | -2 |
| 0 | 1 | 2 |
| --- | --- | --- |
|  אנגליה | 1 – 1 | ארצות הברית   |
|  אלג'יריה | 0 – 1 | סלובניה   |
|  סלובניה | 2 – 2 | ארצות הברית   |
|  אנגליה | 0 – 0 | אלג'יריה   |
|  סלובניה | 0 – 1 | אנגליה   |
|  ארצות הברית | 1 – 0 | אלג'יריה   |
שלב הבתים > בית ד'

לאחר שני המשחקים הראשונים בבית נותר לארבע הנבחרות סיכוי ממשי להעפיל לשלב הבא. ניצחון של גרמניה על גאנה במשחק האחרון הביא לעלייתה לשמינית הגמר מהמקום הראשון בבית. במצב זה הייתה זקוקה סרביה לתוצאת תיקו בלבד במשחק שקיימה במקביל מול אוסטרליה, אך אוסטרליה ניצחה 2–1. בסופו של דבר סיימה גאנה במקום השני בבית, במספר נקודות זהה לזה של אוסטרליה, אך עם הפרש שערים עודף שנגרם בעקבות תבוסתה של אוסטרליה 4–0 לגרמניה.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  גרמניה | 6 | 3 | 2 | 0 | 1 | 5 | 1 | 4 |
|  גאנה | 4 | 3 | 1 | 1 | 1 | 2 | 2 | 0 |
|  אוסטרליה | 4 | 3 | 1 | 1 | 1 | 3 | 6 | -3 |
|  סרביה | 3 | 3 | 1 | 0 | 2 | 2 | 3 | -1 |
| 0 | 1 | 2 |
| --- | --- | --- |
|  סרביה | 0 – 1 | גאנה   |
|  גרמניה | 4 – 0 | אוסטרליה   |
|  גרמניה | 0 – 1 | סרביה   |
|  גאנה | 1 – 1 | אוסטרליה   |
|  גאנה | 0 – 1 | גרמניה   |
|  אוסטרליה | 2 – 1 | סרביה   |
שלב הבתים > בית ה'

נבחרת הולנד, שסיימה את משחקי המוקדמות של הטורניר עם מאזן מושלם של שמונה ניצחונות משמונה משחקים, שמרה על המאזן המושלם גם בטורניר עצמו, וניצחה את שלושת משחקיה בשלב הבתים. להולנד הצטרפה יפן, שסיימה במקום השני בבית.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  הולנד | 9 | 3 | 3 | 0 | 0 | 5 | 1 | 4 |
|  יפן | 6 | 3 | 2 | 0 | 1 | 4 | 2 | 2 |
|  דנמרק | 3 | 3 | 1 | 0 | 2 | 3 | 6 | -3 |
|  קמרון | 0 | 3 | 0 | 0 | 3 | 2 | 5 | -3 |
| 0 | 1 | 2 |
| --- | --- | --- |
|  הולנד | 2 – 0 | דנמרק   |
|  יפן | 1 – 0 | קמרון   |
|  הולנד | 1 – 0 | יפן   |
|  קמרון | 1 – 2 | דנמרק   |
|  דנמרק | 1 – 3 | יפן   |
|  קמרון | 1 – 2 | הולנד   |
שלב הבתים > בית ו'

אלופת העולם היוצאת, נבחרת איטליה, רשמה את אחת ההופעות החלשות ביותר של אלופה מכהנת בטורניר והודחה כבר בשלב הבתים, עם שתי תוצאות תיקו והפסד שדירגו אותה במקום האחרון בבית. נבחרת פרגוואי סיימה בראש הבית, וסלובקיה, שניצחה את איטליה במשחק האחרון, במקום השני. אל המקום השלישי הגיעה נבחרת ניו זילנד שסיימה את שלושת משחקיה בתיקו ובכך הפכה לנבחרת היחידה שלא הפסידה במונדיאל.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  פרגוואי | 5 | 3 | 1 | 2 | 0 | 3 | 1 | 2 |
|  סלובקיה | 4 | 3 | 1 | 1 | 1 | 4 | 5 | -1 |
|  ניו זילנד | 3 | 3 | 0 | 3 | 0 | 2 | 2 | 0 |
|  איטליה | 2 | 3 | 0 | 2 | 1 | 4 | 5 | -1 |
| 0 | 1 | 2 |
| --- | --- | --- |
|  איטליה | 1 – 1 | פרגוואי   |
|  ניו זילנד | 1 – 1 | סלובקיה   |
|  סלובקיה | 0 – 2 | פרגוואי   |
|  איטליה | 1 – 1 | ניו זילנד   |
|  סלובקיה | 3 – 2 | איטליה   |
|  פרגוואי | 0 – 0 | ניו זילנד   |
שלב הבתים > בית ז'

נבחרת פורטוגל רשמה את הניצחון הגבוה ביותר בטורניר, 7–0 על נבחרת קוריאה הצפונית. פורטוגל סיימה את שני משחקיה הנוספים בבית בתוצאות תיקו 0–0 (מול חוף השנהב וברזיל) שהספיקו לה כדי לעלות מהמקום השני בבית. ברזיל סיימה בראש הבית.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 7 | 3 | 2 | 1 | 0 | 5 | 2 | 3 |
|  פורטוגל | 5 | 3 | 1 | 2 | 0 | 7 | 0 | 7 |
|  חוף השנהב | 4 | 3 | 1 | 1 | 1 | 4 | 3 | 1 |
|  קוריאה הצפונית | 0 | 3 | 0 | 0 | 3 | 1 | 12 | -11 |
| 0 | 1 | 2 |
| --- | --- | --- |
|  חוף השנהב | 0 – 0 | פורטוגל   |
|  ברזיל | 2 – 1 | קוריאה הצפונית   |
|  ברזיל | 3 – 1 | חוף השנהב   |
|  פורטוגל | 7 – 0 | קוריאה הצפונית   |
|  פורטוגל | 0 – 0 | ברזיל   |
|  קוריאה הצפונית | 0 – 3 | חוף השנהב   |
שלב הבתים > בית ח'

נבחרת ספרד, אלופת אירופה, הפסידה במפתיע לנבחרת שווייץ 1–0 במשחק הראשון. אף על פי כן ניצחו הספרדים בשני המשחקים הנוספים מול נבחרות הונדורס וצ'ילה וסיימו במקום הראשון בבית. במקום השני סיימה צ'ילה, עם מספר נקודות זהה לספרד, אך עם הפרש שערים נחות (וזאת עקב ההפסד לספרד). שווייץ, למרות ניצחונה על ספרד, הודחה מהטורניר כבר בשלב הבתים, לאחר הפסד לצ'ילה ותיקו מול הונדורס.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ספרד | 6 | 3 | 2 | 0 | 1 | 4 | 2 | 2 |
|  צ'ילה | 6 | 3 | 2 | 0 | 1 | 3 | 2 | 1 |
|  שווייץ | 4 | 3 | 1 | 1 | 1 | 1 | 1 | 0 |
|  הונדורס | 1 | 3 | 0 | 1 | 2 | 0 | 3 | -3 |
| 0 | 1 | 2 |
| --- | --- | --- |
|  הונדורס | 0 – 1 | צ'ילה   |
|  ספרד | 0 – 1 | שווייץ   |
|  צ'ילה | 1 – 0 | שווייץ   |
|  ספרד | 2 – 0 | הונדורס   |
|  צ'ילה | 1 – 2 | ספרד   |
|  שווייץ | 0 – 0 | הונדורס   |
שלב הנוקאאוט > שמינית הגמר

במשחק הראשון בשלב שמינית הגמר גברה אורוגוואי על קוריאה הדרומית 2–1, משני שערים של לואיס אלברטו סוארס. גאנה גברה על ארצות הברית בתוצאה זהה, לאחר הארכה. בכך הפכה גאנה לנבחרת האפריקאית השלישית אי פעם שהעפילה לשלב רבע הגמר.
באחד המשחקים הבולטים של הטורניר, ניצחה גרמניה את אנגליה 4–1, ההפסד הגבוה ביותר של אנגליה בגביע העולם בכדורגל אי פעם, אם כי סערה גדולה קמה על שער אנגלי שנפסל שלא בצדק. במשחק היחיד בשמינית הגמר (והראשון מתוך שניים בטורניר) שהוכרע בדו-קרב בעיטות עונשין גברה פרגוואי על יפן, ועלתה לשלב רבע הגמר בפעם הראשונה בתולדותיה.
יתר העולות לשלב רבע הגמר היו הולנד שניצחה את סלובקיה 2–1, ברזיל שגברה 0–3 על צ'ילה, ארגנטינה שניצחה 1–3 את מקסיקו וספרד, שניצחה 0–1 את פורטוגל.
| 0 | 1 | 2 | 3 | 4 |
| --- | --- | --- | --- | --- |
| 26 ביוני 2010 |  אורוגוואי | 2–1 |  קוריאה הדרומית | אצטדיון נלסון מנדלה ביי, פורט אליזבת |
| 26 ביוני 2010 | לואיס אלברטו סוארס  8', 80' |  | לי צ'ונג-יונג  68' | אצטדיון נלסון מנדלה ביי, פורט אליזבת |
| 0 | 1 | 2 | 3 | 4 |
| --- | --- | --- | --- | --- |
| 26 ביוני 2010 |  ארצות הברית | 1–2‏ה |  גאנה | אצטדיון רויאל בפוקנג, רסטנבורג |
| 26 ביוני 2010 | לנדון דונובן  62' (פ) |  | קווין-פרינס בואטנג  5'   אסמואה ג'יאן  93' | אצטדיון רויאל בפוקנג, רסטנבורג |
| 0 | 1 | 2 | 3 | 4 |
| --- | --- | --- | --- | --- |
| 27 ביוני 2010 |  גרמניה | 4–1 |  אנגליה | אצטדיון פרי סטייט, בלומפונטיין |
| 27 ביוני 2010 | מירוסלב קלוזה  20'   לוקאס פודולסקי  32'   תומאס מילר  67', 70' |  | מתיו אפסון  37' | אצטדיון פרי סטייט, בלומפונטיין |
| 0 | 1 | 2 | 3 | 4 |
| --- | --- | --- | --- | --- |
| 27 ביוני 2010 |  ארגנטינה | 3–1 |  מקסיקו | סוקר סיטי, יוהנסבורג |
| 27 ביוני 2010 | קרלוס טבס  26', 52'   גונסאלו היגוואין  33' |  | חאבייר הרננדס  71' | סוקר סיטי, יוהנסבורג |
| 0 | 1 | 2 | 3 | 4 |
| --- | --- | --- | --- | --- |
| 28 ביוני 2010 |  הולנד | 2–1 |  סלובקיה | אצטדיון מוזס מבהידה, דרבן |
| 28 ביוני 2010 | אריין רובן  18'  וסלי סניידר  84' |  | רוברט ויטק  90+4' (פ) | אצטדיון מוזס מבהידה, דרבן |
| 0 | 1 | 2 | 3 | 4 |
| --- | --- | --- | --- | --- |
| 28 ביוני 2010 |  ברזיל | 3–0 |  צ'ילה | אצטדיון אליס פארק, יוהנסבורג |
| 28 ביוני 2010 | ז'ואן  35'  לואיס פביאנו  38'   רוביניו  59' |  |  | אצטדיון אליס פארק, יוהנסבורג |
| 0 | 1 | 2 | 3 | 4 |
| --- | --- | --- | --- | --- |
| 29 ביוני 2010 |  פרגוואי | 0–0‏ה |  יפן | אצטדיון לופטוס וורספלד, פרטוריה |
| 29 ביוני 2010 |  |  |  | אצטדיון לופטוס וורספלד, פרטוריה |
|   |   | תוצאת פנדלים |   |   |
|   | אדגר בארטו   (Barreto)   לוקאס באריוס    כריסטיאן ריברוס   (Riveros)   נלסון ואלדס    אוסקר קרדוסו  | 5–3 | יסוהיטו אנדו    מקוטו האסבה    יואיצ'י קומאנו    קייסוקה הונדה  |   |
| 0 | 1 | 2 | 3 | 4 |
| --- | --- | --- | --- | --- |
| 29 ביוני 2010 |  ספרד | 1–0 |  פורטוגל | אצטדיון קייפטאון, קייפטאון |
| 29 ביוני 2010 | דויד וייה  63' |  |  | אצטדיון קייפטאון, קייפטאון |
שלב הנוקאאוט > רבע הגמר

המשחק הראשון בשלב רבע הגמר היה בין נבחרות הולנד וברזיל. ברזיל עלתה ליתרון 0–1 בדקה העשירית של המשחק משער של רוביניו, אך במחצית השנייה הפכה הולנד את התוצאה משני שערים של וסלי סניידר, וניצחה 1–2. ברזיל הודחה מהטורניר בשלב רבע הגמר בפעם השנייה ברציפות.
במשחק בין גאנה לאורוגוואי הובילה גאנה 0–1 משער של סאלי אלי-מונטארי, לפני שדייגו פורלאן השווה ל-1–1. המשחק המשיך להארכה, ובדקה האחרונה של ההארכה הרחיק שחקן אורוגוואי לואיס אלברטו סוארז את הכדור מקו השער בעזרת ידו. סוארז הורחק מהמשחק, וגאנה זכתה לבעיטת עונשין. אסמואה ג'יאן, שכבש שתי בעיטות עונשין במשחקי שלב הבתים, החמיץ את הבעיטה, והביא להכרעת המשחק בדו-קרב בעיטות עונשין. בדו-קרב בעיטות העונשין ניצחה אורוגוואי 2–4, ועלתה לשלב חצי גמר הטורניר לראשונה מאז 1970.
נבחרת גרמניה המשיכה ברבע הגמר את יכולתה מהמשחקים הקודמים, וניצחה את ארגנטינה 4–0. הייתה זו הפעם השלישית בטורניר שגרמניה כבשה ארבעה שערים במשחק אחד.
במשחק האחרון בשלב רבע הגמר ניצחה ספרד את פרגוואי 1–0 משער של דויד וייה. בטרם השער החמיצה פרגוואי בעיטת עונשין, ודקות ספורות לאחר מכן החמיצה גם ספרד בעיטת עונשין.
| 0 | 1 | 2 | 3 | 4 |
| --- | --- | --- | --- | --- |
| 2 ביולי 2010 |  הולנד | 2–1 |  ברזיל | אצטדיון נלסון מנדלה ביי, פורט אליזבת |
| 2 ביולי 2010 | וסלי סניידר  53', 68' |  | רוביניו  10' | אצטדיון נלסון מנדלה ביי, פורט אליזבת |
| 0 | 1 | 2 | 3 | 4 |
| --- | --- | --- | --- | --- |
| 2 ביולי 2010 |  אורוגוואי | 1–1‏ה |  גאנה | סוקר סיטי, יוהנסבורג |
| 2 ביולי 2010 | פורלאן  55' |  | מונטארי  45+2' | סוקר סיטי, יוהנסבורג |
|   |   | תוצאת פנדלים |   |   |
|   | פורלאן    ויקטורינו   (Victorino)   אנדרס סקוטי   (Scotti)   פריירה    אבראו  | 4–2 | ג'יאן    אפיה    מנסה    אדייה  |   |
| 0 | 1 | 2 | 3 | 4 |
| --- | --- | --- | --- | --- |
| 3 ביולי 2010 |  ארגנטינה | 0–4 |  גרמניה | אצטדיון קייפטאון, קייפטאון |
| 3 ביולי 2010 |  |  | תומאס מילר  3'   מירוסלב קלוזה  68', 89'   ארנה פרידריך  74' | אצטדיון קייפטאון, קייפטאון |
| 0 | 1 | 2 | 3 | 4 |
| --- | --- | --- | --- | --- |
| 3 ביולי 2010 |  פרגוואי | 0–1 |  ספרד | אצטדיון אליס פארק, יוהנסבורג |
| 3 ביולי 2010 |  |  | דויד וייה  83' | אצטדיון אליס פארק, יוהנסבורג |
שלב הנוקאאוט > חצי הגמר

במשחק חצי הגמר הראשון התמודדו נבחרות הולנד ואורוגוואי. ג'ובאני ואן ברונקהורסט העלה את הולנד ל-0–1 לאחר בעיטה מרחוק, ולקראת סיום המחצית הראשונה של המשחק השווה דייגו פורלאן את התוצאה, גם הוא בבעיטה מרחוק. במחצית השנייה עלתה הולנד ל-1–3 משערים של וסלי סניידר ואריין רובן. אורוגוואי הצליחה רק לצמק את התוצאה ל-2–3 משער בתוספת הזמן של מקסימיליאנו פריירה. הולנד ניצחה והעפילה לגמר הטורניר לראשונה מאז 1978.
בחצי הגמר השני שיחקו ספרד וגרמניה. ספרד ניצחה בתוצאה 0–1 בפעם השלישית ברציפות, משער של קרלס פויול. הייתה זו הפעם הראשונה שספרד העפילה לגמר הטורניר.
| 0 | 1 | 2 | 3 | 4 |
| --- | --- | --- | --- | --- |
| 6 ביולי 2010 |  אורוגוואי | 2–3 |  הולנד | אצטדיון קייפטאון, קייפטאון |
| 6 ביולי 2010 | דייגו פורלאן  41'   מקסימיליאנו פריירה  90+2' |  | ג'ובאני ואן ברונקהורסט  18'   וסלי סניידר  70'   אריין רובן  73' | אצטדיון קייפטאון, קייפטאון |
| 0 | 1 | 2 | 3 | 4 |
| --- | --- | --- | --- | --- |
| 7 ביולי 2010 |  גרמניה | 0–1 |  ספרד | אצטדיון מוזס מבהידה, דרבן |
| 7 ביולי 2010 |  |  | קרלס פויול  73' | אצטדיון מוזס מבהידה, דרבן |
שלב הנוקאאוט > מקום שלישי

במשחק על המקום השלישי גברה גרמניה על אורוגוואי בתוצאה 2–3, וסיימה בפעם השנייה ברציפות במקום השלישי בטורניר.
| 0 | 1 | 2 | 3 | 4 |
| --- | --- | --- | --- | --- |
| 10 ביולי 2010 |  אורוגוואי | 2–3 |  גרמניה | אצטדיון נלסון מנדלה ביי, פורט אליזבת |
| 10 ביולי 2010 | אדינסון קבאני  28'   דייגו פורלאן  51' |  | תומאס מילר  19'   מרסל ינסן  56'   סאמי ח'דירה  82' | אצטדיון נלסון מנדלה ביי, פורט אליזבת |
שלב הנוקאאוט > הגמר

במשחק הגמר התמודדו נבחרות ספרד והולנד, שלא זכו בגביע מעולם. לאחר 0–0 בתום 90 דקות, המשיך המשחק להארכה, שבה ניצחה ספרד 0–1 משער של אנדרס אינייסטה לקראת הסיום. ספרד זכתה בגביע בפעם הראשונה בתולדותיה.
| 0 | 1 | 2 | 3 | 4 |
| --- | --- | --- | --- | --- |
| 11 ביולי 2010 |  הולנד | 0–1‏ה |  ספרד | סוקר סיטי, יוהנסבורג צופים: 84,490 שיפוט: הווארד וב (אנגליה) |
| 11 ביולי 2010 |  | (סיקור) | אנדרס אינייסטה  116' | סוקר סיטי, יוהנסבורג צופים: 84,490 שיפוט: הווארד וב (אנגליה) |
כובשי השערים

| דירוג | מס' שערים | שחקן |
| --- | --- | --- |
| ‏1 | ‏5 שערים | גרמניה תומאס מילר |
| ‏1 | ‏5 שערים | ספרד דויד וייה |
| ‏1 | ‏5 שערים | הולנד וסלי סניידר |
| ‏1 | ‏5 שערים | אורוגוואי דייגו פורלאן |
| ‏5 | ‏ 4 שערים | ארגנטינה גונסאלו היגוואין |
| ‏5 | ‏ 4 שערים | גרמניה מירוסלב קלוזה |
| ‏5 | ‏ 4 שערים | סלובקיה רוברט ויטק |
| ‏8 | ‏ 3 שערים | ברזיל לואיס פביאנו |
| ‏8 | ‏ 3 שערים | גאנה אסמואה ג'יאן |
| ‏8 | ‏ 3 שערים | ארצות הברית לנדון דונובן |
| ‏8 | ‏ 3 שערים | אורוגוואי לואיס סוארס |
מצטיינים

| כדור הזהב | כדור הכסף | כדור הארד |
| --- | --- | --- |
| אורוגוואי דייגו פורלאן | הולנד ווסלי סניידר | ספרד דויד וייה |

| נעל הזהב | נעל הכסף | נעל הארד |
| גרמניה תומאס מולר | ספרד דויד וייה | הולנד ווסלי סניידר |
כפפת הזהב
ספרד איקר קסיאס
השחקן הצעיר המצטיין
גרמניה תומאס מולר
הנבחרת ההוגנת של הטורניר
ספרד ספרד
שער הטורניר
אורוגוואי דייגו פורלאן (2-1 נגד גרמניה)
נבחרת הטורניר:
| שוער | הגנה | קישור | התקפה | מאמן |
| --- | --- | --- | --- | --- |
| ספרד איקר קסיאס | ספרד סרחיו ראמוס   ספרד קרלס פויול   ברזיל מאייקון   גרמניה פיליפ לאם | ספרד אנדרס אינייסטה  ספרד צ'אבי  גרמניה בסטיאן שווינשטייגר   הולנד ווסלי סניידר | אורוגוואי דייגו פורלאן   ספרד דויד וייה | ספרד ויסנטה דל בוסקה |
פרסים כספיים ותשלומים למועדונים

סכום הפרסים הכולל בטורניר, לפי הצהרת פיפ"א, הוא 420 מיליון דולר, המהווה עלייה של 60% בהשוואה למונדיאל 2006‏. לפני תחילת הטורניר קיבלה כל נבחרת מיליון דולר לצורך הכנות. הנבחרות שהודחו בשלב הבתים יקבלו 8 מיליון דולר כל אחת. לאחר מכן סכום הפרס יהיה כמפורט להלן:
שמינית הגמר – 9 מיליון דולר
רבע הגמר – 18 מיליון דולר
חצי הגמר – 20 מיליון דולר
מקום שני – 24 מיליון דולר
מקום ראשון – 30 מיליון דולר
לראשונה בתולדות המונדיאלים שילמה פיפ"א למועדונים ששחקניהם ייצגו את מדינתם בטורניר. הסכום הכולל הוא 26 מיליון אירו, כלומר כ-1,000 אירו לשחקן ליום. צעד זה הוא תוצאה של הסכם בין פיפ"א והמועדונים האירופיים ב-2008, ומטרתו לפרק את קבוצת G-14 ולהתמודד עם טענותיהם מ-2005 על העלות הכספית של פציעות שספגו השחקנים בזמן פעילות בינלאומית, כגון התביעה של ניוקאסל יונייטד בגין פציעתו של מייקל אואן במונדיאל 2006‏.
סמלים > קמע

הקמע הרשמי של המונדיאל נקרא זאקומי, שהוא נמר בעל שיער ירוק שעבר האנשה, והוצג ב-22 בספטמבר 2008. שמו של זאקומי נובע מראשי התיבות "ZA", שהם קיצור בינלאומי נפוץ לדרום אפריקה, והמילה "קומי" המתורגמת ל"עשר" בשפות אפריקניות אחדות. צבעיו של זאקומי משקפים את צבעי המדינה המארחת – צהוב וירוק, ועל החולצה שלו רשומות המילים "דרום אפריקה 2010" (South Africa 2010). "תאריך הלידה" של זאקומי, 16 ביוני 1994‏, חל באותו יום שבו נחגג יום הנוער בדרום אפריקה, ובו ערכה הנבחרת הלאומית את משחקה השני במונדיאל, מול אורוגוואי, שבו הפסידה 3–0.
סמלים > המנון

ההמנון הרשמי של המונדיאל הוא השיר "ואקה ואקה", שאותו שרה הזמרת הקולומביאנית שאקירה ביחד עם הלהקה הדרום אפריקנית Freshlyground, בספרדית ובאנגלית. "ואקה ואקה" מבוסס על שיר מסורתי בקרב חיילים אפריקניים, הנקרא "זאנגאלווה" (Zangalewa). שאקירה והלהקה שרו את השיר בקונצרט מיוחד שנערך ב-10 ביוני בסווטו, יום לפני תחילת הטורניר. השיר בוצע גם בטקס הפתיחה של המונדיאל וגם לפני הגמר שנערך ב-11 ביולי.
סמלים > כדור המשחק

כדור המשחק של המונדיאל, שנוצר על ידי אדידס, קרוי ג'אבולאני, ביטוי בזולו שמשמעותו "להביא שמחה לכולם". המספר 11 הוא מוטיב הקשור לטכנולוגיה של הכדור: הוא הכדור ה-11 שמיוצר לקראת המונדיאלים על ידי אדידס, יש בו 11 צבעים המייצגים את 11 השחקנים של כל נבחרת על המגרש, ואת אחת-עשרה השפות הרשמיות של דרום אפריקה. כדור משחק מיוחד עם פנלים בצבע זהב שימש בגמר שנערך באצטדיון סוקר סיטי שביוהנסבורג.
הכדור שימש גם באליפות העולם לקבוצות שנערכה ב-2009 באיחוד האמירויות הערביות, וגרסה מיוחדת שלו בשם ג'אבולאני אנגולה שימשה במהלך גביע אפריקה לאומות 2010. הכדור שימש גם במהלך עונת 2009/2010 של ליגת העל הדרום אפריקאית והגביע הדרום אפריקאי, הקלאוסורה של ליגת העל הארגנטינאית ב-2010, ועונת 2010 של ה-MLS, בה הוחלפו צבעי הכדור לכחול וירוק, צבעי הליגה. ישנו כדור בשם ג'בולאני טרופיקל, שהפאנאלים דקים יותר והם בצבע אדום, המשמש לליגה הגרמנית.
הכדור נבנה לפי עיצוב חדש, והוא מורכב משמונה פנלים תלת-ממדיים שחוברו באמצעות חום. הפנלים עוצבו בצורתם הספרית מאתילן-ויניל אצטט ומפוליורתאן תרמופלסטי. פני השטח של הכדור מאופיינים בחריצים, שנוצרו בטכנולוגיה המכונה על ידי אדידס GripnGroove, המיועדת לשפר את האווירודינמיקה של הכדור. העיצוב של הכדור נעשה בשיתוף עם אוניברסיטת לובוראו (Loughborough) שבממלכה המאוחדת. שחקנים אחדים, בעיקר שוערים, התלוננו על כך שקשה לחזות מראש את מסלול תנועת הכדור. איקר קסיאס מספרד טען כי ”הוא מרגיש לי כמו כדור ים... לא רק השוערים מתלוננים אלא גם שחקני השדה. עצוב שאירוע חשוב כמו המונדיאל צריך לסבול מתקלות בתחום כה חשוב כמו כדור המשחק”. ז'וליו סזאר מברזיל טען כי ”הוא נוראי, פשוט כדור רע. זה נראה כמו כדור שקונים בסופר, הוא פשוט לא טוב”. ג'אנלואיג'י בופון, שוער אלופת העולם איטליה אמר כי ”בדרך כלל מתרגלים לזה בקלות... מקרה הזה כל נגיעה בכדור מביאה איתה את הלא נודע... לא רק השוערים יפגעו, גם השחקנים, אני בטוח”. קרלוס מרצ'נה מספרד טען כי ”זה נכון שהכדור חדש וקשה להתרגל אליו. הוא מאוד מהיר ואנחנו מנסים להתמודד, הוא כדור יחסית מוזר”. דובר מטעם אדידס טען כי ”הכדור הוצג לכל הנבחרות שעלו לטורניר הרבה לפני הזמן ואז לא שמענו שום טענה, זה מוזר שאנחנו שומעים את הטענות רק עכשיו”, והוסיף שמדובר בביקורת קבועה המושמעת לפני כל מונדיאל.
במשחק הגמר השתמשו בכדור בצבע זהב שעוצב במיוחד למשחק זה, כדור זה נקרא "ג'ובולאני" (Jo’bulani) אשר נגזר מהשם ג'אבולאני (Jabulani), שהיה הכדור של כל משחקי המונדיאל מלבד הגמר, ומהשם יוהנסבורג, שהייתה העיר המארחת.
סמלים > הווּבוּזֵלָה

ווּבוּזֵלָה היא כלי נשיפה עממי, והיא נפוצה מאוד בקרב אוהדי הכדורגל בדרום אפריקה. בתחילת שנת 2009 דנה הוועדה המארגנת של מונדיאל 2010, האם לאפשר את השימוש בווּבוּזֵלות על ידי האוהדים. לחצם הבלתי מתפשר של נציגי המארחים הדרום אפריקאים גרם לכך שפיפ"א אישרה את השימוש בוובוזלה במשחקי גביע העולם בכדורגל וזאת למורת רוחם של שחקני ומאמני הנבחרות השונות.
זמן קצר לאחר פתיחת המשחקים נשמעו טענות קשות של השחקנים ושל הצופים, כולל צופי טלוויזיה – על הרעש הבלתי נסבל של הוובוזלות בכל המשחקים. בשל כך, נאלצו הערוצים המשדרים להשתמש בעיבוד אותות קול על מנת להוריד את רעש הרקע אך לשמור על הסאונד של המגרש והשדרים.
כיסוי תקשורתי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
משחק גמר המונדיאל שודר בערוץ הראשון ב-11 ביולי 2010 בשידור חי וזכה ל-1,373,000 צופים ובכך דורג כמשדר השמיני הנצפה ביותר בהיסטוריה של מדינת ישראל.
ראו גם

פול התמנון
Waka Waka (This Time for Africa)‎
הערות שוליים

↑  ניק האריס, Blatter: we need goal line officials at World Cup, באתר הגרדיאן, 1 בדצמבר 2009
1 2  "FIFA Executive Committee holds historic meeting in Robben Island". FIFA.com. 3 בדצמבר 2009. אורכב מ-המקור ב-29 במרץ 2013. נבדק ב-11 באוגוסט 2012. {{cite news}}:  (עזרה)
↑  אמט מלון, World Cup finalists guaranteed at least €6m(הקישור אינו פעיל), באתר אייריש טיימס, 4 בדצמבר 2009
↑  סטיוארט ריינר, Fifa are adding insult to injury, באתר דה ג'ורנל, 1 במרץ 2007 
    G14 starts legal fight with Fifa , באתר ה-BBC‏, 6 בספטמבר 2005 
    G-14 football group is disbanded , באתר ה-BBC‏, 15 בפברואר 2008
↑  זאקומי באתר האינדפנדט אונליין הדרום אפריקני
↑  דף מידע על השיר באתר הרשמי של שאקירה
↑  , איקר קסיאס: הכדור החדש מרגיש כמו כדור-ים, באתר ONE‏, 30 במאי 2010
1 2 3  העולם נגד הכדור: הביקורות על הג'בולאני נמשכות, באתר ONE‏, 6 ביוני 2010
1 2  אם הרצפה לא עקומה: גם בופון תוקף את הכדור, באתר ONE‏, 1 ביוני 2010
↑  מערכת ynet, בערוץ 1 מצהירים: "ניצחנו את הוובוזלות", באתר ynet, 16 ביוני 2010
↑  מאיר כהן ומאור יפרח, המספרים שמאחורי המונדיאל, באתר ערוץ 7, 5 ביוני 2014
| גביע העולם בכדורגל |
| --- | --- | --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • ספרד, פורטוגל, מרוקו, ארגנטינה, אורוגוואי ופרגוואי 2030 • ערב הסעודית 2034 |  |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |  |
| טורנירי מוקדמות | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010  • 2014 • 2018 • 2022 • 2026 • 2030 • 2034 |  |
| --- | --- |
בקרת זהויות :  NLI: 987007402072305171  BNE: XX4998685  GND: 16058789-X  LCCN: nb2012027246  NKC: kn20100812001  VIAF: 144977873   WorldCat (עם VIAF): 144977873 
אוהדי המדינה המארחת (דרום אפריקה) בזמן משחק מול מקסיקו
חגיגות בספרד עם הניצחון בגמר גביע העולם
זאקומי
שאקירה
ג'אבולאני, כדור המשחק
אוהד דרום אפריקה נושף בווּבוּזֵלָה, קייפטאון
בול שהונפק באינדונזיה לכבוד המשחקים
החשמלית של מוסקבה

| --- | --- |


 מידע כללי
 מדינה:  רוסיה
 עיר:  מוסקבה
 מפעיל:  מוסגורטרנס
 מידע על ההקמה
 פתיחת המערכת:  1872
 מידע על המערכת
 אורך המערכת:  418 ק"מ
 רוחב המסילה:  1,524 מ"מ
 מספר הקווים:  40
 www.mosgortrans.ru
 תרשים המערכת
 
 
רשת החשמליות במוסקבה (ברוסית: Московский трамвай), המחולקת לשתי רשתות משנה, היא מרכיב מרכזי במערכת התחבורה הציבורית במוסקבה, עיר הבירה של רוסיה. היא נפתחה בשנת 1872 ומופעלת מאז 1958 על ידי Mosgortrans, חברה בבעלות המדינה.
סקירה כללית

לשתי רשתות המשנה אורך מסלול משולב כולל של 181 קילומטרים, מה שהופך אותה לרשת לרביעית בגודלה בעולם, אחרי הרשתות במלבורן, סנקט פטרבורג וברלין.
החשמלית היא היסטורית הסוג השני של תחבורה להובלת נוסעים עירונית במוסקבה, ממשיכת דרכה של הקונקה (רשת קרונות שהובלה על ידי סוסים). עם זאת, הופעתן במוסקבה בתחילת המאה ה-20 של מסילות ברזל הפריעה להתפתחות קווי חשמלית. לצורך הנחת קווי חשמלית היה צורך תחילה לשחרר את הדרכים ממסלולי סוסים. בשנת 1901 רכשה העירייה את שירותי חברת מניות משותפת בלגית.
בנובמבר 1905, מיד לאחר אירועי אוקטובר, נבחר ראש העיר החדש ניקולאי גוצ'קוב. טקס השבעתו חפף עם הפעולות המהפכניות של הפועלים במוסקבה בנובמבר – דצמבר 1905. ברגע שחיי העיר חזרו לשגרה, הורה ניקולאי להמשיך בהנחת פסי החשמלית. בחודש פברואר 1907, נחנכה תנועת החשמליות מרחוב מיאסניצקה, לרחוב סרטנקה ורחוב לוביאנקה. מסלולי החשמלית הראשונים קישרו בין פרברי טבעת הגן למרכז העיר.
ב-18 במאי 1910 קיבלה מועצת העיר את הצעתו של גוצ'קוב לארח בשנת 1912 במוסקבה, קונגרס של חברות החשמלית. עד 1910 רשת הקווים הצפופה נצפתה בחלק המערבי של המרכז עם היווצרות רשתות בטבעות הגן ושדרות. בשנת 1918 אורכם הכולל של קווי החשמלית בעיר הסתכם ב-323 קילומטרים, בשנת 1926 אורך המסילה גדל ל-395 קילומטרים. בשנת 1918 היו 475 קרונות, ובשנת 1926 - 764. המהירות הממוצעת של החשמליות עלתה משבעה קמ"ש ב-1918 ל-12 קמ"ש ב-1926.
בסוף שנות ה-40 של המאה ה-20 אורך קווי החשמלית הגיע לשיא של כ-450 ק"מ. מאז מספר קווים בוטלו. בתקופת יורי לוז'קוב כראש העיר מגמה זו התרחבה. החל משנת 2012 עם מינוי של מקסים ליקסוטוב לראש מחלקת התחבורה החלה תקופה פיתוח חדשה של המערכת ונקנה ציוד חדש.